  Анжелика Тихонова корреспондент 11-тӥ инвожолы Удмуртиын коронавирус инфекциен 40 выль черламъёсты шараязы. Висьыны усемъёс пӧлын 14 аресозь куинь пиналъёс но 65 арессэс ортчем вить арлыдоос. Со сярысь элькунысь оперативной штаб ивортӥз. Диагноззы Ижкарын 24 улӥсьёслэн зэмаз, Ува ёросын – вить, Воткаын, Эгра, Красногорск ёросъёсын – быдэн кык, Глазкарын, Сарапулын, Балезино, Дэри, Сарапул ёросъёсын – быдэн одӥг. 41 адями висёнэз вормиз Туннэ нуналлы Удмуртиын коронавирусэн черлан 34 сюрс 597 учыр лабораториосын зэматэмын. 31 сюрс 432 адями йӧназ, 457 мурт кулӥз. Али 39-эзлэн висисьёслэн тазалыксы секыт. Берло нуналскын элькунын коронавирус инфекцилы 2 сюрс 870 эскеронъёс ортчытӥзы. 11-тӥ инвожолы Удмуртиын 129 сюрс 239 адями коронавируслэсь прививка пуктӥз, со пӧлысь 103 сюрс 715-ез кыкетӥ люкетсэ басьтӥзы ни. Тегъёс: Тазалык Ижкар Удмуртия коронавирус  